STRUCTURA EXTERNA. XIII 



vel sphaericum , nucleum sporigerum fovens , ostiolum 

 offerens papillula vel poro instructum , thallo (crustaceo) 

 innatum vel insidens: Lichenea verrucarioidei. 



Quoad affigendi modum apothecia sunt vel innata , 

 quando basis eorum thallo immersa, uti in Verruc. rupestri, 

 vel sessilia aut superficialia , quando thalli superficiei 

 adnata sunt , uti in Parmeliaceis et Lecanorinis , vel pedi- 

 cellafa aut stipitata , cum stipiti vel pedunculo infixa sunt : 

 Calicioidei; quoad locum denique, quera occupant , vel 

 superficiaria sunl , quando intra thialli margines mediis lobis 

 insident, uti in Solorina et in Lobariis plerisque , vel 

 marginalia, quando in thalli oris locata sunt , uti in Pelti- 

 geris etc. , vel terminalia, quse thalli ramulos seu lacinias 

 terminant, uti in Usneaceis et Sphaerophoris. 



2. Cyphellae ^ Ach. corpuscula sunt minuta, urceolata, 

 tomento thalli frondosi paginae-aversae intermixta. Incipiunt 

 a verrucis clausis, ab inferiore Ihalli pagina formatis, quse, 

 mox apertae , thallum excavant , limboque suo inflexo veras 

 offerunt scutellas. Aliae aibo , aliae aureo puh ere repletae 

 inveniuntur ; in Peltigera sylvatica constanter vacuas invenio. 

 — Observantur in Stictis secundae et tertiae sectionis nostrae, 

 p. 31 et interdum in Nephromate resupinato. 



3. Coccia Wallr. gonidia offerunt in thalli paginam 

 superiorem vage protrusa. Apparent modo granulosa , modo 

 in squamulas minutas efformata , unde thalli facies f ur- 

 furacea; inveniuntur in thallo frondoso, locis praesertim 

 humidioribus. 



4. Stauromata Wallr. coccia vocantur in corpuscula 

 cylindrica, apice saepe obscurafa , transformata ; ceterura uti 

 coccia eodem gaudent cum thalli pagina superiore colore. 

 Reperiuntur quoque in thallo frondoso, et praeterea in crusta 

 tartarea, cujus superficies tum isidioidea vocatur. Genus 

 Isidium inde Acharius constituit. 



